Марыя Іспанская

Марыя Іспанская (; , Мадрыд — , Віла Монтэ) — іспанская інфанта, жонка імператара Максіміліяна II.

Старэйшая дачка імператара Карла V і Ізабелы Партугальскай. У 1548 годзе выйшла замуж за свайго кузена Максіміліяна. Па просьбе бацькі Марыя са сваім мужам былі рэгентамі ў Іспаніі ў яго адсутнасць.

У 1552 годзе яны вярнуліся ў Вену. У Марыі і Максіміліяна было 16 дзяцей.

 Дзеці 
 Ганна Аўстрыйская (1 лістапада 1549 — 26 кастрычніка 1580) — чацвёртая жонка караля Іспаніі Філіпа II, маці Філіпа III.
 Фердынанд (28 сакавіка 1551 — 25 чэрвеня 1552)
 Рудольф II (18 ліпеня 1552 — 20 студзеня 1612) — імператар Свяшчэннай Рымскай імперыі
 Эрнэст (15 ліпеня 1553 — 12 лютага 1595) — эрцгерцаг, штатгальтар Іспанскіх Нідэрландаў
 Елізавета (5 чэрвеня 1554 — 22 студзеня 1592) — жонка караля Францыі Карла IX.
 Марыя (27 ліпеня 1555 — 25 чэрвеня 1556)
 Маціяс (24 лютага 1557 — 20 сакавіка 1619) — імператар Свяшчэннай Рымскай імперыі
 мёртванароджаны сын (20 кастрычніка 1557)
 Максіміліян III (12 кастрычніка 1558 — 2 лістапада 1618) — эрцгерцаг, вялікі магістр Тэўтонскага ордэна і адміністратар Прусіі.
 Альбрэхт VII (15 лістапада 1559 — 13 ліпеня 1621) — эрцгерцаг, штатгальтар Іспанскіх Нідэрландаў, муж іспанскай інфанты Ізабелы Клары Яўгеніі
 Венцэль (9 сакавіка 1561 — 22 верасня 1578)
 Фрыдрых (21 чэрвеня 1562 — 16 студзеня 1563).
 Марыя (19 лютага 1564 — 26 сакавіка 1564)
 Карл (26 верасня 1565 — 23 мая 1566)
 Маргарэт (25 студзеня 1567 — 5 ліпеня 1633) — манашка
 Элеанора (4 лістапада 1568 — 12 сакавіка 1580)


 Біяграфія 
Яна аказвала на сваіх сыноў, будучых імператараў Рудольфа і Маціяса, вялікі ўплыў. Марыя была дбайнай каталічкай і часта была нязгодна са сваім больш талерантным мужам. Пасля смерці мужа ў 1576 годзе яна вярнулася ў Іспанію ў 1582 г. Пасля вяртання яна сказала, што вельмі шчаслівая жыць у краіне, свабоднай ад ератыкоў.

Катэгорыя:Асобы
Катэгорыя:Габсбургі
Катэгорыя:Імператрыцы Свяшчэннай Рымскай імперыі
Катэгорыя:Кіраўнікі XVI стагоддзя
Катэгорыя:Рэгенты Іспаніі